ISIS पर लगे हत्या के आरोप, मनवाधिकार संगठन का दावा- 2 को किडनैप भी किया
Syria ISIS Terrorist Attack In Hama City - सीरिया में हमा शहर में जंगल में मशरूम चुनने के लिए गए 31 लोगों की मौत हो गई। आतंकी संगठन ISIS पर इनकी हत्या के आरोप लगे हैं। इस घटना की जानकारी ब्रिटेन के मानवाधिकार संगठन सीरियन ऑब्जर्वेटरी ने दी है।
सीरिया के हमा शहर के रेगिस्तानी इलाके में मशरूम चुनने गए 31 लोगों की मौत हो गई। आतंकी संगठन ISIS पर इनकी हत्या के आरोप लगे हैं। इस घटना की जानकारी ब्रिटेन के मानवाधिकार संगठन सीरियन ऑब्जर्वेटरी ने दी है। सीरिया की सरकारी न्यूज एजेंसी सना ने भी इसकी पुष्टि की है।
हालांकि, एजेंसी के मुताबिक ISIS के हमले में 26 लोग मारे गए हैं। मानवाधिकार संगठन ने ये भी बताया है कि एक अलग मामले में आतंकी संगठन ने 4 भेड़ चरा रहे लोगों की हत्या कर दी। वहीं, 2 को किडनैप कर लिया।
मरने वालों में 12 सरकार के लड़ाके
रिपोर्ट्स के मुताबिक ISIS के हमले में मरने वालों में 12 सरकार के लड़ाके भी शामिल थे। जबकि बाकी 20 आम नागरिक थे। सीरियन ऑब्जर्वेटरी ने बताया कि मोटरसाइकिल पर आए जिहादियों ने ऑटोमेटिक राइफल से गडरियों के एक समूह पर भी हमला कर दिया। वो इनकी भेड़ चुरा ले गए और दो लोगों को भी किडनैप कर लिया।
जान जोखिम में डालकर मशरूम चुनने जाते हैं लोग
12 साल से चल रही जंग ने सीरिया की अर्थव्यवस्था को तबाह कर दिया है। ऐसे में लोग मशरूम के सहारे घर चलाने को मजबूर हैं। दरअसल, सीरिया के रेगिस्तानी मशरूम जिसे ट्रफल कहा जाता है, इसकी दुनिया में काफी मांग है। ये काफी कीमती भी होता है।
यही वजह है कि सरकार की पाबंदी के बावजूद लोग अकसर इन्हें चुनने के लिए दूर-दराज के रेगिस्तान में चले जाते हैं। जहां ये ISIS के हमलों का शिकार बन जाते हैं। मानवाधिकार संगठन के मुताबिक ट्रफल चुनने के लिए फरवरी से अब तक 230 लोग जान गवां चुके हैं। इनमें वो 15 लोग भी शामिल हैं जिनकी मार्च में ISIS के लोगों ने गर्दन काट दी थी।
सीरिया युद्ध से जुड़ी ये खबर भी पढ़ें...
सीरिया गृह युद्ध के 12 साल पूरे हुए:सिर्फ अलेप्पो में 51 हजार लोग मारे गए, खंडहर में बदला शहर; जंग के बारे में सब कुछ
मार्च में सीरिया की जंग के 12 साल पूरे हो गए। इतने सालों में अकेले अलेप्पो शहर में 51 हजार से ज्यादा लोगों की जान गई है। अलेप्पो शहर की 35 हजार इमारतें तबाह हो गईं। जंग की वजह से सीरिया की 6 UNESCO वर्ल्ड हेरिटेज साइट को भारी नुकसान हुआ। पूरी खबर यहां पढ़ें...